title: A Tanács (EU) 2015/1322 végrehajtási rendelete (2015. július 31.) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) és (4) bekezdésének végrehajtásáról

text:
               1.8.2015

               HU

               Az Európai Unió Hivatalos Lapja

               L 206/1

         A TANÁCS (EU) 2015/1322 VÉGREHAJTÁSI RENDELETE
   (2015. július 31.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) és (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (1) és (4) bekezdésére,
   mivel:

               (1)

               A Tanács 2011. augusztus 1-jén elfogadta a 753/2011/EU rendeletet.

               (2)

               Az Egyesült Nemzetek Szervezete Biztonsági Tanácsának az 1988 (2011) ENSZ BT-határozat 30. pontja alapján létrehozott bizottsága 2014. szeptember 23-án és 2015. március 27-én módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.

               (3)

               A 753/2011/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 31-én.

            a Tanács részéről

            az elnök

         J. ASSELBORN

      (1)  HL L 199., 2011.8.2., 1. o.

      MELLÉKLET

                  I.

                  A 753/2011/EU rendelet I. mellékletében foglalt jegyzék az alább felsorolt bejegyzésekkel egészül ki:
                  A.   A Talibánnal összeköttetésben álló személyek

                              1.

                                 Abdul Basir Noorzai (más néven: a) Haji Abdul Basir, b) Haji 'Abd Al-Basir c) Haji Basir Noorzai, d) Abdul Baseer e) Abdul Basir).

                                 Titulusa: hádzsi. Címe: Chaman, Beludzsisztán tartomány, Pakisztán. Születési ideje: a) 1965, b) 1960, c) 1963. Születési helye: Beludzsisztán tartomány, Pakisztán. Állampolgársága: afgán. Útlevélszám: pakisztáni útlevélszám: AA3829182. Nemzeti személyazonosító szám: pakisztáni nemzeti személyazonosító szám: 5420124679187. Egyéb információk: A Talibán számára a térségben pénzügyi szolgáltatásokat nyújtó Haji Basir and Zarjmil Company Hawala tulajdonosa. Az ENSZ általi jegyzékbe vétel időpontja:2015. március 27.
                              A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információk:
                              Abdul Basir Noorzai jegyzékbe vételére 2015. március 27-én, a 2160 (2014) ENSZ BT-határozat 2. pontja alapján került sor, mivel részt vesz a jegyzékben szereplő személyek és más, a Talibánnal összeköttetésben álló, Afganisztán békéjére, stabilitására és biztonságára nézve veszélyt jelentő személyek, csoportok, vállalkozások és szervezetek által, illetve azokkal együttműködve, a nevükben vagy a javukra elkövetett cselekmények vagy tevékenységek finanszírozásában, tervezésében, lehetővé tételében, előkészítésében és elkövetésében, továbbá egyéb támogatást nyújt azok cselekményeihez és tevékenységeihez.
                              További információk:
                              Haji Abdul Basir (Basir) a Haji Basir and Zarjmil Company Hawala tulajdonosa és ügyvezetője. Basir-nak felhatalmazása volt a Talibán számára való pénztovábbításra, és az elmúlt néhány év során több ezer dollárt juttatott el Hawala-irodáján keresztül a Talibán különböző, a térségben tevékenykedő tagjai számára. Hawala-irodáján keresztül finanszírozta a Talibán különböző tevékenységeit, pénzt utalt a Talibán hagyományos vezetői („vénjei”) számára, és elősegítette a Talibán informátorainak utazásait.
                              2012-től Basir számított a Talibán felső vezetősége legfőbb pénzváltójának. 2010-ben adományokat is gyűjtött a Talibán számára különböző Japánban, az Egyesült Arab Emírségekben és Szingapúrban élő pakisztáni és afgán személyektől.

                        B.   A Talibánnal összeköttetésben álló szervezetek, valamint egyéb csoportok és vállalkozások

                              1.

                                 Haji Basir and Zarjmil Company Hawala (más néven: a) Haji Bashir and Zarjmil Hawala Company b) Haji Abdul Basir and Zar Jameel Hawala c) Haji Basir Hawala d) Haji Baseer Hawala e) Haji Abdul Basir Exchange Shop f) Haji Basir and Zarjamil Currency Exchange g) Haji Zar Jamil, Haji Abdul Baseer Money Changer.

                                 Címe: a) 1. fiókiroda: Sanatan (vagy Sanatin) Bazaar, Sanatan Bazaar utca, a Trench (vagy Tranch) út mellett, Chaman, Beludzsisztán tartomány, Pakisztánb) 2. fiókiroda: Kvetta, Pakisztán c) 3. fiókiroda: Lahore, Pakisztán d) 4. fiókiroda: Pesavár, Pakisztán e) 5. fiókiroda: Karacsi, Pakisztán f) 6. fiókiroda: Iszlámábád, Pakisztán g) 7. fiókiroda: Kandahár tartomány, Afganisztán h) 8. fiókiroda: Herát tartomány, Afganisztán i) 9. fiókiroda: Helmand tartomány, Afganisztán j) 10. fiókiroda: Dubai, Egyesült Arab Emírségek k) 11. fiókiroda: Irán. Egyéb információk: a) A Talibán magas rangú vezetői által a Talibán térségbeli parancsnokai számára való pénzátutalások céljára igénybe vett pénzforgalmi szolgáltató. b) Tulajdonosa Abdul Basir Noorzai. Az ENSZ általi jegyzékbe vétel időpontja:2015. március 27.
                              További információk a szankcióbizottság által a jegyzékbe vétellel kapcsolatban nyújtott indokolás szöveges összefoglalásából:
                              A Haji Basir and Zarjmil Company Hawala jegyzékbe vételére 2015. március 27-én, a 2160 (2014) ENSZ BT-határozat 2. pontja alapján került sor, mivel részt vesz a jegyzékben szereplő személyek és más, a Talibánnal összeköttetésben álló, Afganisztán békéjére, stabilitására és biztonságára nézve veszélyt jelentő személyek, csoportok, vállalkozások és szervezetek által, illetve azokkal együttműködve, a nevükben vagy a javukra elkövetett cselekmények vagy tevékenységek finanszírozásában, tervezésében, lehetővé tételében, előkészítésében és elkövetésében, továbbá egyéb támogatást nyújt azok cselekményeihez és tevékenységeihez.
                              További információk:
                              A Haji Basir and Zarjmil Company Hawala (Basir Zarjmil Hawala) Pakisztán Beludzsisztán tartományában, Chamanban található irodájának Abdul Basir Noorzai a tulajdonosa. Az iroda pénzt továbbít a Talibán térségbeli tagjai számára. A Talibán térségbeli legfőbb vezetői elsősorban a Basir Zarjmil Hawala és a Haji Khairullah Haji Sattar Money Exchange közvetítésével utaltak/utalnak pénzt a Talibán parancsnokai számára.
                              2013-ban a Basir Zarjmil Hawala több ezer dollárt juttatott el a Talibán térségbeli parancsnokaihoz, megkönnyítve ezzel a Talibán műveleteinek finanszírozását. 2012-ben a Basir Zarjmil Hawala több ezer dollár összegben hajtott végre különböző, a Talibánnak szánt fegyverekkel és egyéb műveleti kiadásokkal kapcsolatos ügyleteket.

                  II.

                  Az alábbi bejegyzést törölni kell a 753/2011/EU rendelet I. mellékletében foglalt jegyzékből:
                  A.   A Talibánnal összeköttetésben álló személyek

                              121.

                              Sangeen Zadran Sher Mohammad


title: A Bizottság (EU) 2017/1896 végrehajtási rendelete (2017. október 17.) az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8) készítmény brojlercsirkék, tojótyúkok, hízósertések, kevésbé jelentős baromfifajok és kevésbé jelentős hízósertésfélék takarmány-adalékanyagaként történő engedélyezéséről, a 255/2005/EK rendelet módosításáról és a 668/2003/EK rendelet hatályon kívül helyezéséről (az engedély jogosultja az Andrés Pintaluba S.A.) (EGT-vonatkozású szöveg. )

text:
                  18.10.2017

                  HU

                  Az Európai Unió Hivatalos Lapja

                  L 267/1

            A BIZOTTSÁG (EU) 2017/1896 VÉGREHAJTÁSI RENDELETE
      (2017. október 17.)
      az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8) készítmény brojlercsirkék, tojótyúkok, hízósertések, kevésbé jelentős baromfifajok és kevésbé jelentős hízósertésfélék takarmány-adalékanyagaként történő engedélyezéséről, a 255/2005/EK rendelet módosításáról és a 668/2003/EK rendelet hatályon kívül helyezéséről (az engedély jogosultja az Andrés Pintaluba S.A.)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                  (2)

                  Az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8) készítmény takarmány-adalékanyagként való felhasználását a 70/524/EGK irányelvnek megfelelően brojlercsirkék esetében a 668/2003/EK bizottsági rendelet (3), tojótyúkok esetében pedig a 255/2005/EK bizottsági rendelet (4) időbeli korlátozás nélkül engedélyezte. Az említett készítmény ezt követően az 1831/2003/EK rendelet 10. cikkének (1) bekezdésével összhangban meglévő termékként felvételre került a takarmány-adalékanyagok nyilvántartásába.

                  (3)

                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8) készítmény brojlercsirkék és tojótyúkok takarmány-adalékanyagaként való újraértékelése iránt, valamint az említett rendelet 7. cikkének megfelelően a szóban forgó készítmény hízósertések, kevésbé jelentős baromfifajok és kevésbé jelentős sertésfélék esetében való felhasználásának engedélyezése iránt, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2013. július 11-i (5) és 2017. január 25-i véleményében (6) megállapította, hogy az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8) készítmény a javasolt felhasználási feltételek mellett nincs káros hatással sem az állati vagy emberi egészségre, sem a környezetre. A Hatóság továbbá arra a következtetésre jutott, hogy a készítmény használata hatékony lehet a brojlercsirkék, a tojótyúkok és az elválasztott malacok tenyésztéstechnikai paramétereinek javítása tekintetében. A Hatóság továbbá úgy ítélte meg, hogy mivel az adalékanyagban lévő enzimek hatásmechanizmusa valamennyi kevésbé jelentős baromfifajnál és kevésbé jelentős sertésfélénél hasonlónak tekinthető, a brojlercsirkék, a tojótyúkok és a hízósertések esetében megállapított hatékonyságra vonatkozó következtetések a kevésbé jelentős baromfifajokra és a kevésbé jelentős hízósertésfélékre is kiterjeszthetők. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá a takarmányban található takarmány-adalékanyagra vonatkozó analitikai módszerről szóló, az 1831/2003/EK rendelettel létrehozott referencialaboratórium által benyújtott jelentést.

                  (5)

                  Az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8) készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                  (6)

                  Mivel semmilyen biztonsági ok nem indokolja az engedélyezési feltételek módosításának azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                  (7)

                  A 255/2005/EK rendeletet ennek megfelelően módosítani kell. A 668/2003/EK rendeletet hatályon kívül kell helyezni.

                  (8)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedély
      A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      A 255/2005/EK rendelet módosításai
      A 255/2005/EK rendelet II. mellékletében az E 1601 bejegyzést (Endo-1,3(4)-béta-glükanáz EC 3.2.1.6 és endo-1,4-béta-xilanáz EC 3.2.1.8) el kell hagyni.
      3. cikk
      Hatályon kívül helyezés
      A 668/2003/EK rendelet hatályát veszti.
      4. cikk
      Átmeneti intézkedések
      A mellékletben szereplő készítmény és az azt tartalmazó takarmányok, amelyeket 2018. május 7. előtt állítottak elő és címkéztek fel 2017. november 7. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
      5. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 17-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

         (3)  A Bizottság 668/2003/EK rendelete (2003. április 11.) egy adott takarmány-adalékanyag végleges engedélyezéséről (HL L 96., 2003.4.12., 14. o.).

         (4)  A Bizottság 255/2005/EK rendelete (2005. február 15.) a takarmányokban meghatározott adalékanyagok állandó engedélyezéséről (HL L 45., 2005.2.16., 3. o.).

         (5)  The EFSA Journal (2013); 11(8):3322.

         (6)  The EFSA Journal (2017); 15(3):4706.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     Aktivitási egység/kg 12 %-os nedvességtartalmú teljes értékű takarmányban

                        Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.

                     4a1601

                     Andrés Pintaluba S.A.

                     Endo-1,3(4)-béta-glükanáz (EC 3.2.1.6)
                     és endo-1,4-béta-xilanáz (EC 3.2.1.8)

                        Az adalékanyag összetétele:

                     Az Aspergillus niger (NRRL 25541) által termelt endo-1,3(4)-béta-glükanázt (EC 3.2.1.6) és endo-1,4-béta-xilanázt (EC 3.2.1.8) tartalmazó készítmény, amelynek minimális aktivitása: az endo-1,3(4)-béta-glükanáz esetében 1 100  U (1)/g, az endo-1,4-béta-xilanáz esetében pedig 1 600  U (2)/g.
                     (szilárd formában)

                        A hatóanyag jellemzése:

                     Az Aspergillus niger (NRRL 25541) által termelt endo-1,3(4)-béta-glükanáz (EC 3.2.1.6) és endo-1,4-béta-xilanáz (EC 3.2.1.8).

                        Analitikai módszer
                         (3)

                     A takarmány-adalékanyagban és az előkeverékekben található

                                 —

                                 endo-1,3(4)-béta-glükanáz aktivitásának jellemzésére: kolorimetriás módszer az endo-1,3(4)-béta-glükanáznak 3,5-dinitroszalicilsav (DNS) jelenlétében az árpa-béta-glükán szubsztráttal történő reakciója során felszabaduló redukáló cukor (glükóz-ekvivalensek) mérésére;

                                 —

                                 endo-1,4-béta-xilanáz aktivitásának jellemzésére: kolorimetriás módszer az endo-1,4-béta-xilanáznak 3,5-dinitroszalicilsav (DNS) jelenlétében a zab-xilán szubsztráttal történő reakciója során felszabaduló redukáló cukor (glükóz-ekvivalensek) mérésére.

                           A takarmányban található

                                 —

                                 endo-1,3(4)-béta-glükanáz aktivitásának jellemzésére: kolorimetriás módszer az endo-1,3(4)-béta-glükanáz azo-árpa-glükánnal történő reakciója során felszabaduló depolimerizált oldható fragmentumok mérésére;

                                 —

                                 endo-1,4-béta-xilanáz aktivitásának jellemzésére: kolorimetriás módszer az endo-1,4-béta-xilanáz azo-xilánnal történő reakciója során felszabaduló depolimerizált oldható fragmentumok mérésére.

                     Brojlercsirkék
                     Tojótyúkok
                     Hízósertések
                     Kevésbé jelentős baromfifajok
                     Kevésbé jelentős hízósertésfélék

                     —

                     Endo-1,3(4)-béta-glükanáz: 138 U
                     Endo-1,4-béta-xilanáz:
                     200 U

                     —

                                 1.

                                 Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                 2.

                                 Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatukból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között bőr-, szem-, és légzésvédő eszközökkel kell használni.

                     2027.11.7.

            (1)  1 U (egység) endo-1,3(4)-béta-glükanáz az az enzimmennyiség, amely percenként 1 μmole redukáló cukrot (glükóz-ekvivalenst) szabadít fel zab-béta-glükánból 4 pH mellett 30 °C-on

            (2)  1 U (egység) endo-1,4-béta-xilanáz az az enzimmennyiség, amely percenként 1 μmole redukáló cukrot (glükóz-ekvivalenst) szabadít fel zab-xilánból 4 pH mellett 30 °C-on

            (3)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2015/1598 végrehajtási rendelete (2015. szeptember 23.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               24.9.2015

               HU

               Az Európai Unió Hivatalos Lapja

               L 248/43

         A BIZOTTSÁG (EU) 2015/1598 VÉGREHAJTÁSI RENDELETE
   (2015. szeptember 23.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 23-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  147,9

                  MK

                  49,2

                  TR

                  81,7

                  ZZ

                  92,9

                  0707 00 05

                  AR

                  98,4

                  TR

                  137,2

                  ZZ

                  117,8

                  0709 93 10

                  TR

                  138,3

                  ZZ

                  138,3

                  0805 50 10

                  AG

                  150,3

                  AR

                  138,6

                  BO

                  138,3

                  CL

                  99,5

                  UY

                  105,9

                  ZA

                  133,3

                  ZZ

                  127,7

                  0806 10 10

                  EG

                  179,9

                  TR

                  121,8

                  ZZ

                  150,9

                  0808 10 80

                  AR

                  104,4

                  BR

                  70,7

                  CL

                  187,0

                  NZ

                  131,4

                  US

                  113,3

                  ZA

                  143,5

                  ZZ

                  125,1

                  0808 30 90

                  AR

                  88,2

                  CL

                  148,3

                  CN

                  96,7

                  TR

                  120,6

                  ZA

                  106,4

                  ZZ

                  112,0

                  0809 30 10, 0809 30 90

                  MK

                  84,1

                  TR

                  150,0

                  ZZ

                  117,1

                  0809 40 05

                  BA

                  56,0

                  MK

                  53,5

                  XS

                  61,9

                  ZZ

                  57,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/911 végrehajtási rendelete (2016. június 9.) a hitelintézetek és befektetési vállalkozások helyreállítását és szanálását célzó keretrendszer létrehozásáról szóló 2014/59/EU európai parlamenti és tanácsi irányelvnek megfelelően a csoporton belüli pénzügyi támogatási megállapodások feltételei közzétételének formájára és tartalmára vonatkozó végrehajtás-technikai standardok meghatározásáról (EGT-vonatkozású szöveg)

text:
               10.6.2016

               HU

               Az Európai Unió Hivatalos Lapja

               L 153/25

         A BIZOTTSÁG (EU) 2016/911 VÉGREHAJTÁSI RENDELETE
   (2016. június 9.)
   a hitelintézetek és befektetési vállalkozások helyreállítását és szanálását célzó keretrendszer létrehozásáról szóló 2014/59/EU európai parlamenti és tanácsi irányelvnek megfelelően a csoporton belüli pénzügyi támogatási megállapodások feltételei közzétételének formájára és tartalmára vonatkozó végrehajtás-technikai standardok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelvre (1) és különösen annak 26. cikke (2) bekezdésére,
   mivel:

               (1)

               A 2014/59/EU irányelv III. fejezetének II. címe szabályokat ír elő azon csoporton belüli pénzügyi támogatási megállapodások tekintetében, amelyek célja pénzügyi támogatás nyújtása valamely Unión belüli anyaintézmény vagy az 1. cikk (1) bekezdésének b), c) vagy d) pontjában említett vállalkozás és annak más tagállamokban vagy harmadik országokban található olyan leányvállalatai között, amelyek az anyavállalat összevont alapú felügyelete alá tartozó intézmények vagy pénzügyi vállalkozások, amennyiben a támogatásban részesülő vállalkozás megfelel a korai beavatkozás feltételeinek. E rendelkezés lehetővé teszi pénzeszközök átruházását abban az esetben, ha a csoporthoz tartozó vállalkozás nehéz helyzetbe kerül. A hitelezők és a befektetők számára a megalapozott befektetési döntéshozatalhoz elengedhetetlen, hogy átláthatóak legyenek az ilyen megállapodásokból eredő kockázatok és potenciális kötelezettségek, és egyértelműen meg lehessen állapítani, hogy a támogatási megállapodás mekkora esélyt biztosít a csoport gazdasági helyzetének helyreállítására. Ezért a megállapodást – a pénzügyi kimutatásokhoz hasonlóan – a nyilvánosság számára könnyen hozzáférhető formában kell közzétenni.

               (2)

               A csoporton belüli pénzügyi támogatási megállapodások nyilvánosságra hozandó általános feltételeinek tartalmazniuk kell a releváns információkat, azaz többek között a támogatás maximális összegét, a támogatás nyújtásáért fizetendő ellenérték kiszámításának elveit, a lejárati szerkezet általános ismertetését és a támogatásként nyújtott hitelek maximális futamidejét. A közzétételnek mindamellett meg kell felelnie az egyéb konkrét információk bizalmas jellegével kapcsolatos követelményeknek.

               (3)

               Ez a rendelet az Európai Bankhatóság által a Bizottságnak benyújtott végrehajtás-technikai standardtervezeten alapul.

               (4)

               Az Európai Bankhatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (2) 37. cikkével összhangban létrehozott banki érdekképviseleti csoport véleményét,

         ELFOGADTA EZT A RENDELETET:
   1. cikk
   A közzététel formája
   Minden egyes, a 2014/59/EU irányelv 19. cikke értelmében kötött csoporton belüli pénzügyi támogatási megállapodást aláíró intézmény e rendelet 2. cikkével összhangban a webhelyén, a nyilvánosság számára hozzáférhető formában közzéteszi az előírt információkat.
   Amennyiben az intézmény közzéteszi a csoport pénzügyi kimutatásait, a megállapodási feltételek közzétételének a pénzügyi kimutatásokban szereplő nem számszerű információk közzététele tekintetében meghatározott formában kell történnie.
   2. cikk
   A közzéteendő feltételek
   (1)   A nyilatkozatnak legalább a következő információkat kell tartalmaznia:

               a)

               a csoporthoz tartozó, a csoporton belüli pénzügyi támogatási megállapodást aláíró vállalkozások neve;

               b)

               a lehetséges támogatási formák;

               c)

               hitel esetén annak feltüntetése, hogy milyen célokra használható fel a hitel formájában folyósított tőke;

               d)

               garancia esetében annak feltüntetése, hogy potenciálisan mely ügyletekre és mely harmadik felekre terjed ki a fedezet;

               e)

               a csoporton belüli pénzügyi támogatási megállapodás egyes felei tekintetében a csoporton belüli pénzügyi támogatás nyújtására való kötelezettség, illetve a csoporton belüli pénzügyi támogatásra való jogosultság kölcsönösségének mértéke; amennyiben a megállapodás nem teljes mértékben kölcsönös, az információknak különbséget kell tenniük a felek között aszerint, hogy azokra milyen különös megállapodási feltételek vonatkoznak;

               f)

               a csoporton belüli pénzügyi támogatás korlátai a pénzügyi támogatási megállapodásban előírt egyes támogatási formák esetében;

               g)

               a csoporton belüli pénzügyi támogatás nyújtásáért fizetendő ellenérték kiszámítási elvei és azok összefüggése a támogatás folyósításának pillanatában fennálló piaci viszonyokkal;

               h)

               a szenioritásnak, a lejárati szerkezetnek és a támogatásként nyújtott hitelek maximális futamidejének általános ismertetése;

               i)

               bármely egyéb visszafizetési kötelezettség általános ismertetése;

               j)

               a támogatásban részesülő és a támogatást nyújtó vállalkozásokkal kapcsolatos azon körülmények, illetve indikátorok általános ismertetése, amelyek kiváltják a támogatás kifizetését;

               k)

               a biztosítéki és letéti követelmények általános ismertetése.

         A közzétételnek a csoporthoz tartozó érintett vállalkozásra vonatkozó információkat kell tartalmaznia, annyiban beleértve a csoporthoz tartozó más vállalkozásokra vonatkozó megállapodási feltételeket is, amennyiben azok hatással lehetnek a csoporthoz tartozó érintett vállalkozásra.
   A nem alkalmazandó információknál a „nem alkalmazandó” kifejezést kell feltüntetni.
   (2)   A közzétételt kísérő nyilatkozatban rögzíteni kell, hogy a pénzügyi támogatás nyújtása tekintetében a 2014/59/EU irányelv 23. cikkében előírt feltételek irányadók, valamint hogy a 2014/59/EU irányelv 25. cikke értelmében az illetékes hatóság megtilthatja vagy korlátozhatja a csoporton belüli pénzügyi támogatás nyújtását.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 9-én.

            a Bizottság részéről

            az elnök

         Jean-Claude JUNCKER

      (1)  HL L 173., 2014.6.12., 190. o.

      (2)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).


title: A Bizottság 895/2012/EU végrehajtási rendelete ( 2012. szeptember 28. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               29.9.2012

               HU

               Az Európai Unió Hivatalos Lapja

               L 264/7

         A BIZOTTSÁG 895/2012/EU VÉGREHAJTÁSI RENDELETE
   (2012. szeptember 28.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 28-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  53,3

                  XS

                  50,7

                  ZZ

                  52,0

                  0707 00 05

                  MK

                  20,6

                  TR

                  126,8

                  ZZ

                  73,7

                  0709 93 10

                  TR

                  116,1

                  ZZ

                  116,1

                  0805 50 10

                  AR

                  91,2

                  CL

                  100,2

                  TR

                  79,4

                  UY

                  67,8

                  ZA

                  92,7

                  ZZ

                  86,3

                  0806 10 10

                  MK

                  32,3

                  TR

                  126,5

                  ZZ

                  79,4

                  0808 10 80

                  BR

                  89,7

                  CL

                  180,3

                  NZ

                  138,2

                  US

                  145,3

                  ZA

                  110,0

                  ZZ

                  132,7

                  0808 30 90

                  AR

                  193,5

                  CN

                  71,8

                  TR

                  111,7

                  ZZ

                  125,7

                  0809 30

                  TR

                  138,9

                  ZZ

                  138,9

                  0809 40 05

                  IL

                  60,4

                  ZZ

                  60,4

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/754 végrehajtási rendelete (2017. április 28.) egyes Ecuadorból származó mezőgazdasági és feldolgozott mezőgazdasági termékekre vonatkozó uniós vámkontingensek megnyitásáról és kezeléséről

text:
               29.4.2017

               HU

               Az Európai Unió Hivatalos Lapja

               L 113/28

         A BIZOTTSÁG (EU) 2017/754 VÉGREHAJTÁSI RENDELETE
   (2017. április 28.)
   egyes Ecuadorból származó mezőgazdasági és feldolgozott mezőgazdasági termékekre vonatkozó uniós vámkontingensek megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 58. cikke (1) bekezdésére,
   mivel:

               (1)

               (EU) 2016/2369 határozata (2) (a továbbiakban: határozat) útján a Tanács felhatalmazást adott az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz (a továbbiakban: megállapodás) csatolt, Ecuadornak a kereskedelmi megállapodáshoz való csatlakozásának figyelembevétele céljából készült csatlakozási jegyzőkönyvnek (a továbbiakban: jegyzőkönyv) az Unió nevében történő aláírására, továbbá rendelkezett a jegyzőkönyv 2017. január 1-jétől történő ideiglenes alkalmazásáról (3).

               (2)

               A megállapodás értelmében az Ecuadorból származó áruk Unióba történő behozatalára vonatkozó vámokat a megállapodás I. mellékletében szereplő vámlebontási menetrendnek megfelelően csökkenteni kell vagy el kell törölni. Az I. melléklet előírásai szerint egyes Ecuadorból származó áruk esetében a vámok csökkentése vagy eltörlése vámkontingensek keretén belül valósul meg.

               (3)

               A megállapodás I. melléklete 1. függeléke B. szakaszának 3. alszakaszában meghatározott vámkontingenseket a Bizottságnak – az (EU) 2015/2447 bizottsági végrehajtási rendeletnek (4) megfelelően – a szabad forgalomba bocsátásra vonatkozó vám-árunyilatkozatok elfogadásának időbeli sorrendje alapján kell kezelni.

               (4)

               A jegyzőkönyv által jóváhagyott kontingensrendszer zökkenőmentes alkalmazásának és kezelésének biztosítása érdekében e rendeletet a jegyzőkönyv ideiglenes alkalmazásának időpontjával azonos időponttól kell alkalmazni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A mellékletben foglaltak szerint uniós vámkontingensek kerülnek megnyitásra Ecuadorból származó áruk számára.
   2. cikk
   A mellékletben szereplő vámkontingenseket az (EU) 2015/2447 végrehajtási rendelet 49–54. cikkével összhangban kell kezelni.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2017. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 28-án.

            a Bizottság részéről

            az elnök

         Jean-Claude JUNCKER

      (1)  HL L 269., 2013.10.10., 1. o.

      (2)  A Tanács (EU) 2016/2369 határozata (2016. november 11.) az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz csatolt, Ecuadornak a kereskedelmi megállapodáshoz való csatlakozásának figyelembevétele céljából készült csatlakozási jegyzőkönyvnek az Unió nevében történő aláírásáról és ideiglenes alkalmazásáról (HL L 356., 2016.12.24., 1. o.).

      (3)  HL L 358., 2016.12.29., 1. o.

      (4)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

      MELLÉKLET
      A Kombinált Nómenklatúra értelmezésére szolgáló szabályok ellenére a táblázat ötödik oszlopában található árumegnevezések szövege csupán tájékoztató jellegűnek tekintendő.
      E melléklet keretein belül a preferenciális rendszer alkalmazási körét a táblázat harmadik oszlopában szereplő, az e rendelet elfogadásakor hatályos KN-kódok határozzák meg. Az „ex” megjelölésű KN-kódok esetében a preferenciális rendszer alkalmazását a KN-kódok és az ötödik oszlopban szereplő megfelelő árumegnevezések együttesen határozzák meg.

                  Rendelésszám

                  KN-kód

                  TARIC-alszám

                  A termékek leírása

                  Kontingensidőszak

                  A vámkontingenshez tartozó mennyiség (eltérő rendelkezés hiányában tonnában kifejezett nettó tömeg)

                  Vámkontingens szerinti vámtétel

                  09.7525

                  0703 20 00

                  Fokhagyma frissen vagy hűtve

                  01.01. – 12.31.

                  500

                  0

                  09.7526

                  0710 40 00

                  Csemegekukorica, nyersen vagy gőzöléssel vagy vízben forrázással főzve is, fagyasztva

                  01.01. – 12.31.

                  300

                  0

                  2004 90 10
                  2005 80 00

                  Csemegekukorica (Zea mays var. saccharata) ecet vagy ecetsav nélkül elkészítve vagy tartósítva

                  09.7527

                  0711 51 00

                  Az Agaricus nemzetséghez tartozó ehető gombák ideiglenesen tartósítva (pl. kén-dioxid-gázzal, sós lében, kénes vízben vagy más tartósítóoldatban), de közvetlen fogyasztásra nem alkalmas állapotban

                  01.01. – 12.31.

                  100

                  0

                  2003 10 20
                  2003 10 30

                  Az Agaricus nemzetséghez tartozó ehető gombák ecet vagy ecetsav nélkül elkészítve vagy tartósítva

                  09.7528

                  0711 90 30

                  Csemegekukorica, ideiglenesen tartósítva, pl. kén-dioxid-gázzal, sós lében, kénes vízben vagy más tartósítóoldatban, de közvetlen fogyasztásra nem alkalmas állapotban

                  01.01. – 12.31.

                  400

                  0

                  2001 90 30

                  Csemegekukorica (Zea mays var. saccharata), ecettel vagy ecetsavval elkészítve vagy tartósítva

                  2008 99 85

                  Kukorica, elkészítve vagy tartósítva, cukor vagy alkohol hozzáadása nélkül (a csemegekukorica (Zea mays var. saccharata) kivételével)

                  09.7529

                  1005 90 00

                  Kukorica (a vetőmag kivételével)

                  01.01. – 12.31.

                  37 000  (1)

                  0

                  1102 20

                  Kukoricaliszt

                  09.7530

                  1006 10 30
                  1006 10 50
                  1006 10 71
                  1006 10 79
                  1006 20
                  1006 30
                  1006 40

                  Rizs (a vetésre szánt hántolatlan rizs kivételével)

                  01.01. – 12.31.

                  5 000

                  0

                  09.7531

                  1108 14 00

                  Manióka- (kasszava-) keményítő

                  01.01. – 12.31.

                  3 000

                  0

                  09.7532

                  1701 13
                  1701 14

                  Nyers nádcukor ízesítő- vagy színezőanyagok hozzáadása nélkül

                  01.01. – 12.31.

                  15 000  (2)

                  0

                  09.7533

                  1701 91
                  1701 99

                  Nád- vagy répacukor és vegytiszta szacharóz szilárd állapotban, a nyerscukor kivételével, ízesítő- vagy színezőanyagok hozzáadása nélkül

                  01.01. – 12.31.

                  10 000  tonna, nyerscukor-egyenértékben kifejezve (3)

                  0

                  1702 30

                  Szőlőcukor szilárd állapotban és szőlőcukorszirup, gyümölcscukor-tartalom nélkül vagy 20 tömegszázaléknál kevesebb gyümölcscukor-tartalommal, szárazanyagra számítva

                  1702 40 90

                  Szőlőcukor szilárd állapotban és szőlőcukorszirup, ízesítő- vagy színezőanyagok hozzáadása nélkül és szárazanyagra számítva legalább 20, de kevesebb mint 50 tömegszázalék gyümölcscukor-tartalommal (az izoglükóz és az invertcukor kivételével)

                  1702 50

                  Vegytiszta gyümölcscukor szilárd állapotban

                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95

                  Más cukor (a tejcukor és tejcukorszirup, a juharcukor és juharcukorszirup, a szőlőcukor és szőlőcukorszirup, a gyümölcscukor és gyümölcscukorszirup és a vegytiszta malátacukor kivételével) beleértve az invertcukrot és más cukor- vagy cukorszirup-keveréket 50 tömegszázalék gyümölcscukor-tartalommal, szárazanyagra számítva

                  Ex

                  1704 90 99

                  91
                  99

                  Más, kakaót nem tartalmazó cukoráru, legalább 70 tömegszázalék szacharóztartalommal (beleértve az invertcukrot szacharózban kifejezve is)

                  1806 10 30
                  1806 10 90

                  Kakaópor legalább 65 tömegszázalék szacharóztartalommal (beleértve a szacharózban kifejezett invertcukrot is) vagy szacharózban kifejezett izoglükóz-tartalommal

                  Ex

                  1806 20 95

                  90

                  Kakaótartalmú csokoládé- és más élelmiszer-készítmény, legalább 2 kilogramm tömegű tömb, tábla vagy rúd formában, vagy folyadék, massza, por, szemcse vagy más ömlesztett alakban, tartályban vagy más közvetlen csomagolásban, 2 kg-nál nagyobb tömegben, kevesebb mint 18 tömegszázalék kakaóvaj-tartalommal (a kakaópor, a csokoládéízű bevonat és a tejcsokoládé-morzsa kivételével), és legalább 70 tömegszázalék szacharóztartalommal (beleértve az invertcukrot szacharózban kifejezve is)

                  Ex

                  1901 90 99

                  36

                  Más élelmiszer-készítmény, legalább 70 tömegszázalék szacharóztartalommal (beleértve az invertcukrot szacharózban kifejezve is)

                  Ex

                  2006 00 31

                  90

                  Cseresznye, cukorral tartósítva (drénezett, cukrozott vagy kandírozott), legalább 70 tömegszázalék szacharóztartalommal (beleértve az invertcukrot szacharózban kifejezve is)

                  Ex

                  2006 00 38

                  19
                  89

                  Zöldség, gyümölcs, dióféle, gyümölcshéj és más növényrész (a gyömbér, a cseresznye, a trópusi gyümölcs és trópusi diófélék kivételével), cukorral tartósítva (drénezett, cukrozott vagy kandírozott), legalább 70 tömegszázalék szacharóztartalommal (beleértve az invertcukrot szacharózban kifejezve is)

                  Ex
                  Ex
                  Ex

                  2007 91 10
                  2007 99 20
                  2007 99 31

                  90
                  90
                  95
                  99
                  95
                  99
                  95
                  99
                  02
                  04
                  06
                  17
                  19
                  24
                  27
                  30
                  34
                  37
                  40
                  44
                  47
                  52
                  56
                  75
                  85

                  Dzsem, gyümölcskocsonya (zselé), gyümölcsíz, püré és krém gyümölcsből vagy diófélékből, főzéssel készítve, cukorral vagy más édesítőanyag hozzáadásával is (a homogenizált készítmények kivételével), legalább 70 tömegszázalék szacharóztartalommal (beleértve az invertcukrot szacharózban kifejezve is)

                  Ex

                  2007 99 33

                  Ex

                  2007 99 35

                  Ex

                  2007 99 39

                  Ex

                  2009 11 11

                  19
                  99

                  Gyümölcs- vagy zöldséglé, amelynek 100 kg nettó tömegre jutó értéke legfeljebb 30 EUR és hozzáadott cukortartalma meghaladja a 30 tömegszázalékot

                  Ex

                  2009 11 91
                  2009 19 11

                  29
                  39
                  59
                  79

                  Ex

                  2009 19 91
                  2009 29 11

                  19
                  99

                  Ex

                  2009 29 91
                  2009 39 11

                  19
                  99

                  Ex

                  2009 39 51
                  2009 39 91
                  2009 49 11

                  19
                  99

                  Ex

                  2009 49 91
                  2009 81 11
                  2009 81 51

                  90

                  Ex

                  2009 89 11

                  19
                  99
                  29
                  39
                  59
                  79

                  Ex

                  2009 89 35

                  2009 89 61
                  2009 89 86

                  Ex
                  Ex

                  2009 90 11
                  2009 90 21

                  90
                  19
                  99

                  Gyümölcs- vagy zöldséglé keverék, amelynek 100 kg nettó tömegre jutó értéke legfeljebb 30 EUR és hozzáadott cukortartalma meghaladja a 30 tömegszázalékot

                  2009 90 31
                  2009 90 71
                  2009 90 94

                  Ex
                  Ex

                  2101 12 98
                  2101 20 98

                  92
                  85

                  Kávé-, tea- vagy matétea-alapú készítmények legalább 70 tömegszázalék szacharóztartalommal (beleértve a szacharózban kifejezett invertcukrot is) vagy szacharózban kifejezett izoglükóz-tartalommal

                  Ex

                  2106 90 98

                  26
                  33
                  34
                  38
                  53
                  55

                  Másutt nem említett élelmiszer-készítmény legalább 70 tömegszázalék szacharóztartalommal (beleértve a szacharózban kifejezett invertcukrot is) vagy szacharózban kifejezett izoglükóz-tartalommal

                  Ex

                  3302 10 29

                  10

                  Italgyártáshoz használt, valamely italfajtára jellemző összes ízesítőanyagot tartalmazó illatanyag alapú készítmények a 0,5 térfogatszázalékot nem meghaladó tényleges alkoholtartalommal, legalább 1,5 tömegszázalék tejzsírtartalommal, legalább 5 tömegszázalék szőlőcukor- vagy keményítőtartalommal, legalább 70 tömegszázalék szacharóztartalommal (beleértve a szacharózban kifejezett invertcukrot is) vagy szacharózban kifejezett izoglükóz-tartalommal

                  09.7534

                  2208 40 51

                  Rum, amelynek etil- és metil-alkoholtól különböző illóanyag-tartalma a tiszta alkohol hektoliterére számítva legalább 225 g (10 %-os tűréssel), 2 literesnél nagyobb tartályban

                  01.01. – 12.31.

                  250 hektoliter (4)

                  0

                  2208 40 99

                  Rum 2 literesnél nagyobb tartályban, amelynek értéke legfeljebb 2 EUR/l tiszta alkoholra számítva

         (1)  2018. január 1-jétől a mennyiség évente 1 110 tonnával nő

         (2)  2018. január 1-jétől a mennyiség évente 450 tonnával nő

         (3)  2018. január 1-jétől a mennyiség évente 150 tonnával nő, nyerscukor-egyenértékben kifejezve.

         (4)  2018. január 1-jétől a mennyiség évente 10 hektoliterrel nő


title: A Bizottság (EU) 2016/2016 végrehajtási rendelete (2016. november 17.) az 540/2011/EU bizottsági végrehajtási rendeletnek az acetamiprid, a benzoesav, a flazaszulfuron, a mekoprop-P, a mepanipirim, a mezoszulfuron, a propineb, a propoxikarbazon, a propizamid, a propikonazol, a Pseudomonas chlororaphis MA 342 törzse, a piraklosztrobin, a kinoxifen, a tiakloprid, a tiram, a ziram és a zoxamid hatóanyag jóváhagyási időtartamának meghosszabbítása tekintetében történő módosításáról (EGT-vonatkozású szöveg )

text:
               18.11.2016

               HU

               Az Európai Unió Hivatalos Lapja

               L 312/21

         A BIZOTTSÁG (EU) 2016/2016 VÉGREHAJTÁSI RENDELETE
   (2016. november 17.)
   az 540/2011/EU bizottsági végrehajtási rendeletnek az acetamiprid, a benzoesav, a flazaszulfuron, a mekoprop-P, a mepanipirim, a mezoszulfuron, a propineb, a propoxikarbazon, a propizamid, a propikonazol, a Pseudomonas chlororaphis MA 342 törzse, a piraklosztrobin, a kinoxifen, a tiakloprid, a tiram, a ziram és a zoxamid hatóanyag jóváhagyási időtartamának meghosszabbítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
   mivel:

               (1)

               Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.

               (2)

               A benzoesav, a flazaszulfuron, a mekoprop-P, a mezoszulfuron, a propineb, a propoxikarbazon, a propizamid, a propikonazol, a piraklosztrobin és a zoxamid hatóanyag jóváhagyási időtartama tekintetében a 823/2012/EU bizottsági rendelet (3) eltérést engedélyezett. Ezen anyagok jóváhagyása 2017. január 31-én jár le.

               (3)

               Az 1197/2012/EU bizottsági végrehajtási rendelet (4) meghosszabbította az acetamiprid, a mepanipirim, a Pseudomonas chlororaphis, törzs: MA 342, a kinoxifen, a tiakloprid, a tiram és a ziram hatóanyag jóváhagyási időtartamát. Ezen anyagok jóváhagyása 2017. április 30-án jár le.

               (4)

               A 844/2012/EU bizottsági végrehajtási rendeletnek (5) megfelelően kérelmeket nyújtottak be a szóban forgó anyagok jóváhagyásának meghosszabbítására.

               (5)

               Mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért jóváhagyási időtartamukat meg kell hosszabbítani.

               (6)

               Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

               (7)

               Az 540/2011/EU végrehajtási rendeletet ezért ennek megfelelően módosítani kell.

               (8)

               Az e rendeletben előírt intézkedések összhangban vannak az Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 17-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (3)  A Bizottság 823/2012/EU rendelete (2012. szeptember 14.) az 540/2011/EU végrehajtási rendelettől a 2,4-DB, benzoesav, béta-ciflutrin, karfentrazon-etil, Coniothyrium minitans CON/M/91-08 törzs (DSM 9660), ciazofamid, ciflutrin, deltametrin, dimeténamid-P, etofumeszát, etoxiszulfuron, fenamidon, flazaszulfuron, flufenacet, flurtamon, foramszulfuron, fosztiazát, imazamox, jódszulfuron, iprodion, izoxaflutol, linuron, malein-hidrazid, mekoprop, mekoprop-P, mezoszulfuron, mezotrion, oxadiargil, oxaszulfuron, pendimetalin, pikoxistrobin, propikonazol, propineb, propoxikarbazon, propizamid, piraklosztrobin, sziltiofam, trifloxistrobin, warfarin és zoxamid hatóanyagok jóváhagyásának lejárati időpontja tekintetében való eltérésről (HL L 250., 2012.9.15., 13. o.).

      (4)  A Bizottság 1197/2012/EU végrehajtási rendelete (2012. december 13.) az 540/2011/EU végrehajtási rendeletnek az acetamiprid, alfa-cipermetrin, Ampelomyces quisqualis, törzs: AQ 10, benalaxil, bifenazát, brómxinil, klórprofam, dezmedifam, etoxazol, Gliocladium catenulatum, törzs: J1446, imazoszulfuron, laminarin, mepanipirim, metoxifenozid, milbemektin, fenmedifam, Pseudomonas chlororaphis, törzs: MA 342, kinoxifen, S-metolaklór, tepraloxidim, tiakloprid, tiram és ziram hatóanyagok jóváhagyási időtartamaik lejáratának meghosszabbítása tekintetében történő módosításáról (HL L 342., 2012.12.14., 27. o.)

      (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

      MELLÉKLET
      Az 540/2011/EU végrehajtási rendelet mellékletének A. része a következőképpen módosul:

                  (1)

                  A 54. sor („Propineb”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (2)

                  A 55. sor („Propizamid”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (3)

                  A 57. sor („Mekoprop-P”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (4)

                  A 58. sor („Propikonazol”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (5)

                  A 73. sor („Tiram”) hatodik oszlopában („Jóváhagyás lejárta”) megadott dátum helyébe „2018. április 30.” lép.

                  (6)

                  A 74. sor („Ziram”) hatodik oszlopában („Jóváhagyás lejárta”) megadott dátum helyébe „2018. április 30.” lép.

                  (7)

                  A 75. sor („Mezoszulfuron”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (8)

                  A 76. sor („Propoxikarbazon”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (9)

                  A 77. sor („Zoxamid”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (10)

                  A 79. sor („Benzoesav”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (11)

                  A 80. sor („Flazaszulfuron”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (12)

                  A 81. sor („Piraklostrobin”) hatodik oszlopában („Jóváhagyás lejárta”) megadott dátum helyébe „2018. január 31.” lép.

                  (13)

                  A 82. sor („Kinoxifen”) hatodik oszlopában („Jóváhagyás lejárta”) megadott dátum helyébe „2018. április 30.” lép.

                  (14)

                  A 89. sor („Pseudomonas chlororaphis, Törzs: MA 342” ) hatodik oszlopában („Jóváhagyás lejárta”) megadott dátum helyébe „2018. április 30.” lép.

                  (15)

                  A 90. sor („Mepanipirim”) hatodik oszlopában („Jóváhagyás lejárta”) megadott dátum helyébe „2018. április 30.” lép.

                  (16)

                  A 91. sor („Acetamiprid”) hatodik oszlopában („Jóváhagyás lejárta”) megadott dátum helyébe „2018. április 30.” lép.

                  (17)

                  A 92. sor („Tiakloprid”) hatodik oszlopában („Jóváhagyás lejárta”) megadott dátum helyébe „2018. április 30.” lép.


title: A Bizottság (EU) 2016/1429 végrehajtási rendelete (2016. augusztus 26.) a Bacillus amyloliquefaciens MBI 600 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

text:
                  27.8.2016

                  HU

                  Az Európai Unió Hivatalos Lapja

                  L 232/1

            A BIZOTTSÁG (EU) 2016/1429 VÉGREHAJTÁSI RENDELETE
      (2016. augusztus 26.)
      a Bacillus amyloliquefaciens MBI 600 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
      mivel:

                  (1)

                  Az 1107/2009/EK rendelet 7. cikke (1) bekezdésének megfelelően Franciaországhoz 2013. június 28-án kérelem érkezett a BASF Agricultural Specialities Ltd vállalattól a Bacillus amyloliquefaciens MBI 600 törzs hatóanyag jóváhagyására vonatkozóan.

                  (2)

                  Az említett rendelet 9. cikke (3) bekezdésének megfelelően Franciaország mint referens tagállam 2013. szeptember 4-én értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                  (3)

                  A referens tagállam 2015. január 5-én értékelőjelentés-tervezetet nyújtott be a Bizottsághoz, amelyről a Hatóságnak is küldött másolatot; e tervezetben azt vizsgálta, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.

                  (4)

                  A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést aktualizált értékelőjelentés-tervezet formájában nyújtotta be a Hatósághoz 2015. szeptember 21-én.

                  (5)

                  A Hatóság 2015. december 4-én tájékoztatta a kérelmezőt, a tagállamokat és a Bizottságot arra vonatkozó következéséről, hogy a Bacillus amyloliquefaciens MBI 600 törzs hatóanyag várhatóan megfelel-e az 1107/2009/EK rendelet (2) 4. cikkében meghatározott jóváhagyási kritériumoknak. A Hatóság nyilvánosságra hozta következtetését.

                  (6)

                  A Bizottság 2016. március 8-án a Növények, Állatok, Élelmiszerek és Takarmányok Állandó Bizottsága elé terjesztette a Bacillus amyloliquefaciens MBI 600 törzsre vonatkozó felülvizsgálati jelentést és a Bacillus amyloliquefaciens MBI 600 törzs jóváhagyásáról szóló rendelettervezetet.

                  (7)

                  A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.

                  (8)

                  Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                  (9)

                  Ezért a Bacillus amyloliquefaciens MBI 600 törzs jóváhagyása indokolt.

                  (10)

                  Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében azonban a jóváhagyás feltételeit bizonyos feltételekkel és korlátozásokkal ki kell egészíteni.

                  (11)

                  Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (3) mellékletét ennek megfelelően módosítani kell.

                  (12)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      A hatóanyag jóváhagyása
      Az I. mellékletben meghatározott Bacillus amyloliquefaciens MBI 600 törzs hatóanyag az ugyanazon mellékletben foglalt feltételekkel jóváhagyásra kerül.
      2. cikk
      Az 540/2011/EU végrehajtási rendelet módosításai
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. augusztus 26-án.

               a Bizottság részéről

               az elnök

            Jean-Claude JUNCKER

         (1)  HL L 309., 2009.11.24., 1. o.

         (2)  EFSA (Európai Élelmiszerbiztonsági Hatóság), 2016. Conclusion on the peer review of the pesticide risk assessment of the active substance Bacillus amyloliquefaciens strain MBI 600 (A Bacillus amyloliquefaciens MBI 600 törzs hatóanyagú növényvédő szerek esetében felmerülő kockázatok felméréséről készült szakértői értékelés megállapításai). EFSA Journal 2016;14(1):4359, 37. o. doi:10.2903/j.efsa.2016.4359.

         (3)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

         I. MELLÉKLET

                     Közhasználatú név, azonosító számok

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                        Bacillus amyloliquefaciens MBI 600 törzs
                     Elérhetőségi szám a skóciai National Collection of Industrial, Marine and Food Bacteria Ltd (NCIMB) tenyészetgyűjteményben: NCIMB 12376
                     Letéti szám az amerikai típustörzsanyag-gyűjteményben (ATCC): SD-1414

                     Nem értelmezhető.

                     Minimális koncentráció:
                     5,0 × 1014 CFU/kg

                     2016. szeptember 16.

                     2026. szeptember 16.

                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Bacillus amyloliquefaciens MBI 600 törzsről szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 a)

                                 az iparilag gyártott műszaki minőségű anyag specifikációja, beleértve a szennyeződések és metabolitok részletes jellemzését;

                                 b)

                                 a szert kezelők és más dolgozók védelme, tekintettel arra, hogy a Bacillus amyloliquefaciens MBI 600 törzset potenciális szenzibilizálónak kell tekinteni.

                           A felhasználási feltételek között adott esetben kockázatcsökkentő intézkedéseknek is szerepelniük kell.
                     A gyártónak a gyártási folyamat során biztosítania kell a környezeti feltételek szigorú fenntartását és a minőségellenőrzési célú elemzést.

            (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.

         II. MELLÉKLET
         Az 540/2011/EU végrehajtási rendelet mellékletének B. része a következő bejegyzéssel egészül ki:

                        Közhasználatú név, azonosító számok

                        IUPAC-név

                        Tisztaság (*)

                        Jóváhagyás dátuma

                        Jóváhagyás lejárta

                        Egyedi rendelkezések

                        „101

                           Bacillus amyloliquefaciens MBI 600 törzs
                        Elérhetőségi szám a skóciai National Collection of Industrial, Marine and Food Bacteria Ltd (NCIMB) tenyészetgyűjteményben: NCIMB 12376
                        Letéti szám az amerikai típustörzsanyag-gyűjteményben (ATCC): SD-1414

                        Nem értelmezhető.

                        Minimális koncentráció:
                        5,0 × 1014 CFU/kg

                        2016. szeptember 16.

                        2026. szeptember 16.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Bacillus amyloliquefaciens MBI 600 törzsről szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    a)

                                    az iparilag gyártott műszaki minőségű anyag specifikációja, beleértve a szennyeződések és metabolitok részletes jellemzését;

                                    b)

                                    a szert kezelők és más dolgozók védelme, tekintettel arra, hogy a Bacillus amyloliquefaciens MBI 600 törzset potenciális szenzibilizálónak kell tekinteni.

                              A felhasználási feltételek között adott esetben kockázatcsökkentő intézkedéseknek is szerepelniük kell.
                        A gyártónak a gyártási folyamat során biztosítania kell a környezeti feltételek szigorú fenntartását és a minőségellenőrzési célú elemzést.”

            (*)  A hatóanyag azonosítására és specifikációjára vonatkozó további részletek a vizsgálati jelentésben találhatók.


title: A Bizottság (EU) 2015/1982 végrehajtási rendelete (2015. november 4.) a hexaflumuronnak a 18. terméktípusba tartozó biocid termékekben felhasználható létező hatóanyagként történő jóváhagyásáról (EGT-vonatkozású szöveg)

text:
               5.11.2015

               HU

               Az Európai Unió Hivatalos Lapja

               L 289/13

         A BIZOTTSÁG (EU) 2015/1982 VÉGREHAJTÁSI RENDELETE
   (2015. november 4.)
   a hexaflumuronnak a 18. terméktípusba tartozó biocid termékekben felhasználható létező hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza a hexaflumuront is.

               (2)

               A 98/8/EK európai parlamenti és tanácsi irányelv (3) 16. cikke (2) bekezdésének megfelelően sor került a hexaflumuronnak az említett irányelv V. melléklete szerinti – az 528/2012/EU rendelet V. mellékletében meghatározott 18. terméktípusnak megfelelő – 18. terméktípusban, rovarölő, atkaölő és más ízeltlábúak elleni szerekben való felhasználás tekintetében történő értékelésére.

               (3)

               Az ügyben Portugáliát jelölték ki értékelő illetékes hatóságnak; ilyen minőségében eljárva Portugália az 1451/2007/EK bizottsági rendelet (4) 14. cikke (4) és (6) bekezdésének megfelelően 2011. július 11-én benyújtotta a Bizottságnak az értékelő jelentést és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikke (1) bekezdésének b) pontja értelmében a biocid termékekkel foglalkozó bizottság 2014. december 3-án megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit.

               (5)

               Az említett vélemény szerint a 18. terméktípusba tartozó, hexaflumuront tartalmazó biocid termékek – a hatóanyag felhasználásával kapcsolatos bizonyos feltételek betartása esetén – várhatóan megfelelnek a 98/8/EK irányelv 5. cikkében meghatározott követelményeknek.

               (6)

               Ezért helyénvaló jóváhagyni a hexaflumuronnak a 18. terméktípusba tartozó biocid termékekben, az említett előírások és feltételek betartása mellett történő felhasználását.

               (7)

               A szóban forgó vélemény megállapítja, hogy tulajdonságai alapján a hexaflumuron – az 1907/2006/EK európai parlamenti és tanácsi rendelet (5) XIII. mellékletében foglalt kritériumoknak megfelelően – nagyon perzisztensnek (vP), nagyon bioakkumulatívnak (vB) és mérgezőnek (T) számít.

               (8)

               Mivel az 528/2012/EU rendelet 90. cikkének (2) bekezdése értelmében azokat a hatóanyagokat, amelyek tagállamok által végzett értékelése 2013. szeptember 1-jéig lezárult a 98/8/EK irányelvnek megfelelően kell jóváhagyni; az említett irányelv által meghatározott gyakorlat alapján a jóváhagyás öt évre adható meg.

               (9)

               Az 528/2012/EU rendelet 23. cikkének alkalmazásában ugyanakkor a hexaflumuron megfelel az említett rendelet 10. cikke (1) bekezdésének a) és d) pontjában foglalt feltételeknek és helyettesítendő hatóanyagnak tekintendő.

               (10)

               Ezenkívül az 528/2012/EU rendelet VI. mellékletének 10. pontjának megfelelően annak eldöntésénél, hogy egy hexaflumuront tartalmazó biocid termék engedélyezhető-e, az illetékes hatóságoknak azt is értékelniük kell, hogy az 5. cikk (2) bekezdésében foglalt feltételek teljesülhetnek-e.

               (11)

               Mivel a hexaflumuron az 1907/2006/EK rendelet XIII. mellékletében foglalt kritériumoknak megfelelően nagyon perzisztensnek (vP), nagyon bioakkumulatívnak (vB) és mérgezőnek (T) számít, a hexaflumuronnal kezelt vagy azt tartalmazó árucikkeket a forgalomba hozatalkor megfelelő címkézéssel kell ellátni.

               (12)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (13)

               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy a hexaflumuront a 18. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 4-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      (3)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).

      (4)  A Bizottság 2007. december 4-i 1451/2007/EK rendelete a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).

      (5)  Az Európai Parlament és a Tanács 2006. december 18-i 1907/2006/EK rendelete a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  Hexaflumuron

                  IUPAC-név:
                  1-(3,5-diklór-4-(1,1,2,2-tetrafluoretoxi)fenil)-3-(2,6-difluorbenzoil)karbamid
                  EK-szám: 401-400-1
                  CAS-szám: 86479-06-3

                  984 g/kg

                  2017. április 1.

                  2022. március 31.

                  18

                  A hexaflumuron az 528/2012/EU rendelet 10. cikke (1) bekezdése a) és d) pontjának megfelelően helyettesítendő anyagnak minősül.
                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki. Ezenfelül az 528/2012/EU rendelet VI. mellékletének 10. pontjának megfelelően a termék értékelése során meg kell vizsgálni, hogy az 528/2012/EU rendelet 5. cikkének (2) bekezdésében foglalt feltételek teljesülhetnek-e.
                  Biocid termékek esetében az engedélyezés feltételei a következők:

                              1.

                              A termékek használata a tagállamokban csak akkor engedélyezhető, ha az 528/2012/EU rendelet 5. cikkének (2) bekezdésében foglalt feltételek közül legalább egy teljesül.

                              2.

                              a foglalkozásszerű felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              3.

                              Mivel a hexaflumuron nagyon perzisztensnek, nagyon bioakkumulatívnak és mérgezőnek számít, a nem célszervezetek és a környezet expozícióját minden megfelelő kockázatcsökkentő intézkedés mérlegelésével és alkalmazásával minimalizálni kell. Ezek közé tartozik a kizárólag foglalkozásszerű használatra való korlátozás és a zárt csalétekállomások használatának kötelezővé tétele.

                        A kezelt árucikkek forgalomba hozatalának feltétele a következő:
                  A hexaflumuronnal kezelt vagy azt tartalmazó árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

         (1)  Az ebben az oszlopban jelzett tisztaság a 98/8/EK irányelv 16. cikkének (2) bekezdése alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.


title: A Bizottság 657/2012/EU végrehajtási rendelete ( 2012. július 16. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Thüringer Rostbratwurst (OFJ)]

text:
               19.7.2012

               HU

               Az Európai Unió Hivatalos Lapja

               L 189/3

         A BIZOTTSÁG 657/2012/EU VÉGREHAJTÁSI RENDELETE
   (2012. július 16.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Thüringer Rostbratwurst (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Németország kérelmét, amely a 2400/96/EK bizottsági rendelet (2) alapján bejegyzett „Thüringer Rostbratwurst” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 510/2006/EK rendelet 9. cikke értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 6. cikke (2) bekezdésének első albekezdése alapján közzétette az Európai Unió Hivatalos Lapjában. A Bizottsághoz nem érkezett az 510/2006/EK rendelet 7. cikke szerinti kifogás, ezért a módosítást jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 16-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL L 327., 1996.12.18., 11. o.

      (3)  HL C 310., 2011.10.22., 14. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály:   Húsipari termékek

      NÉMETORSZÁG
      Thüringer Rostbratwurst (OFJ)